text: Mølle får vinger 
  03 juni 2015 kl. 10.06
  Arkæologi Haderslevs gamle stubmølle har i dag onsdag fået nye vinger efter at have været foruden i to år. De gamle var pilrådne
  Den 15. juli 2013 måtte museets håndværkere højt op og nu sker det igen! Vingerne på museets stubmølle fra 1741 blev nemlig konstateret pilrådne. Ned kom de og i snart to år har den gamle mølle måtte stå vingeløs. Men nu sker der noget. I dag får stubmøllen nye vinger.
  Om møllen:
  Møllen fra Rangstrup er oprindelig bygget i Møgeltønder. i 1742. I 1830 blev den flyttet til Rangstrup ved Agerskov og i 1921 fik den igen nyt hjemsted - Haderslev Museum i dag Arkæologi Haderslev.I 1948 og 1996 fremgår det af museets arkiv, at møllen har fået nye vinger. I stormen 1999 blev møllen skadet, men vingerne holdt nogenlunde. Møllen blev dog nedtaget og genopsat 50 m længere mod øst på sin nuværende plads.I museets arkiv kan man også læse, at vingerne i 1948 kostede 1.424,84 kr. I 1996 blev vingerne fremstillet af douglasgran - det bedst af sin slags- og der kostede de 150.000 kr.
  Museets mølle, der kom til museet i 1921, mistede i juli 2013 hæklister og forbræt.
  Museets tømrer Morten Lund skulle fredag den 12.7.2013 i gang med at reparere møllens vinger. Han rekvirerede en lift og gik i vejret. Men en overraskelse ventede deroppe. Morten kunne ret hurtigt konstatere, at den ene vinge var totalrådden. En rask beslutning blev taget. Vingerne fra 1996 måtte saves af, idet der var stor risiko for, at de ville falde af med evt. katastrofale følger for at ramme mennesker eller bygninger.
  Møllen mistede således sine fire vinger mandag den 15.7 før middag.
  Møllevingerne er fremstillet på savværker af firmaet John Jensen, Vig på Sjælland og anskaffelsen er økonomisk støttet af A.P Møller og Hustrus Chatines MC-kinney Møllers Fond til Almene Formaal med 200.000 kr.
  Den samlede pris for mølleren andrager ca. 300.000 kr, hvilket er ca. dobbelt så meget som sidste gang.
  
  